हिरणै गलाया-कलिंग देसा दा रूक्माङगद नां दा इक्क राजा ऐ, ओ दिग्वजय करने दे सिलसिले च ऐल्लै चन्द्रभाग दे कण्डै डेरा लाईयै बैठे दा ऐ। ते जिआं मैं शकारी गी गल्लाँ करदे सुनेआ ऐ, उन्दे मुजब ओ कल्ल बड्डलै इस कर्पूर सरा कोल आईयै डेरा लाग। इस करियै बड्डले तोड़ी इत्थें रौ:ना डरा आली गल्ल ऐ। अग्गें हुन तुस जिआं ठीक समझो इआं करो। ओदी गल्ल सुनियै कछोपड़ डरिऐ आक्खन लगा-"ताँ ते अऊँ कुसै दुयै तला च उठी जाङ।" कां ते हिरणै बी ओदा समर्थन कीता ते अप्पूँ बी उत्थोंआं उठी जाने दा निर्णै करी लैता। तां चूहा हस्सियै बोलेआ। तला च बड़ियै ते मन्थर दी जान बची जाग पर उन्ने पुज्जने दा किआं कम्म बनग ?